L 145/2
HR
Službeni list Europske unije
24.5.2022.
(4)
ESMA bi trebala procijeniti potpunost spisa kojeg je dostavio istražitelj na temelju popisa dokumenata.
Kako bi se osiguralo da osoba koja je predmet istrage može na odgovarajući način pripremiti svoju obranu, prije donošenja konačne odluke o novčanim kaznama ili nadzornim mjerama, ESMA bi toj osobi trebala omogućiti dostavljanje dodatnih pisanih primjedbi.
(5)
Kako bi se osigurala suradnja osoba koje su predmet istrage, ESMA bi trebala moći poduzeti određene prisilne mjere.
Ako ESMA donese odluku kojom se od osobe zahtijeva da prestane s povredom ili ako od nje zatraži da dostavi potpune informacije ili potpunu evidenciju, podatke ili bilo koji drugi materijal, ili ako je donijela odluku o provedbi nadzora na licu mjesta, ESMA može izreći periodične penale kako bi prisilila osobu koja je predmet istrage na poštovanje donesene odluke.
ESMA bi prije izricanja periodičnih penala trebala osobi pružiti mogućnost da dostavi pisane podneske.
(6)
Pravo na obranu trebalo bi se procijeniti u odnosu na potrebu za hitnim djelovanjem ESMA-e u konkretnom slučaju.
Ako je hitno djelovanje u skladu s člankom 38.l Uredbe (EU) br.
600/2014 opravdano, pravo na obranu osobe koja je predmet istrage ne bi trebalo spriječiti ESMA-u da poduzme hitne mjere.
U tom slučaju, kako bi se spriječila znatna i neposredna šteta za financijski sustav, ESMA može donijeti privremenu odluku a da osobi koja je predmet istrage ne pruži mogućnosti da dostavi podneske.
ESMA bi toj osobi trebala omogućiti da bude saslušana što je prije moguće nakon donošenja privremene odluke, a prije donošenja potvrđujuće odluke.
Međutim, postupkom bi se osobi koja je predmet istrage trebalo dati pravo da je prije toga sasluša istražitelj.
(7)
Spisi koje su pripremili ESMA i istražitelj sadržavaju informacije koje su uključenoj osobi neophodne za pripremu za sudske ili upravne postupke.
Nakon što je osoba koja je predmet istrage primila obavijest o izvješću o nalazima od istražitelja ili ESMA-e, trebala bi imati pravo pristupa spisu, poštujući legitimni interes drugih osoba u pogledu zaštite njihovih poslovnih tajni.
Upotrebu dokumenata iz spisa kojima se pristupa trebalo bi dopustiti samo za sudske ili administrativne postupke koji se odnose na povrede Uredbe (EU) br.
600/2014.
(8)
Ovlast za izricanje novčanih kazni i periodičnih penala te ovlast za izvršenje novčanih kazni i periodičnih penala trebale bi podlijegati roku zastare.
Radi dosljednosti, u rokovima zastare za izricanje i izvršenje novčanih kazni ili periodičnih penala trebalo bi uzeti u obzir postojeće propise Unije koji se primjenjuju na izricanje i izvršenje sankcija za nadzirane subjekte te iskustvo ESMA-e u primjeni takvih propisa.
(9)
Radi pohrane naplaćenih novčanih kazni i periodičnih penala, ESMA bi ih trebala položiti na račune koji donose kamate te koji su posebno otvoreni za određene novčane kazne ili periodične penale s ciljem okončanja određene povrede.
U skladu s proračunskom razboritošću, ESMA bi Komisiji trebala te iznose prenijeti nakon što odluke postanu konačne zbog iscrpljenja ili isteka prava na žalbu.
(10)
Kako bi se osigurala nesmetana primjena novog nadzornog okvira za pružatelje usluga dostave podataka kako je uveden člankom 4.
Uredbe (EU) 2019/2175, ova bi Uredba trebala hitno stupiti na snagu,
DONIJELA JE OVU UREDBU:
Članak 1.
Definicija
Za potrebe ove Uredbe „pružatelj usluga dostave podataka” znači ovlašteni sustav objavljivanja ili ovlašteni mehanizam izvješćivanja kako je definiran u članku 2. stavku 1. točki 34. i članku 2. stavku 1. točki 36.
Uredbe (EU) br.
600/2014.